Nanga Parbat
Nanga Parbat (Urdu: نانگا پربت) jest planina u Pakistanu, u lancu Himalaja. Jedna je od ukupno četrnaest planina viših od 8000 metara, i s 8126 metara nadmorske visine, deveta najviša planina na svijetu. Poznata također i kao "planina ubica", smatra se trećom najpogibeljnijom planinom za alpinističke uspone nakon Annapurne i K2. Iako se danas u odnosu na polovinu 20. vijeka, broj penjačkih nesreća znatno smanjio, još uvijek se radi o vanredno teškom usponu. Nanga Parbat je ogroman i impresivan vrh koji dominira nad okolnim krajevima.